Τζούλι Άντριους

Η Τζούλι Άντριους (αγγλικά: Julie Andrews) (1η Οκτωβρίου 1935Julie Andrews . Reel Classics.Dame Julie: The sound of music. 31 Δεκεμβρίου 1999. Retrieved 29 Ιανουαρίου 2007.) είναι Αγγλίδα ηθοποιός του θεάτρου και του κινηματογράφου, τραγουδίστρια και συγγραφέας, η οποία έχει βραβευθεί με Όσκαρ Α' Γυναικείου Ρόλου, Χρυσή Σφαίρα, BAFTA, Έμμυ, Γκράμι και Βραβείο Σωματείου Ηθοποιών. Το 1996 αρνήθηκε την υποψηφιότητα για Βραβείο Τόνυ Καλύτερης Ηθοποιού Σε Μιούζικαλ, βραβείο το οποίο επρόκειτο να κερδίσει. Η φωνή της, που είχε έκταση τεσσάρων οκτάβων, χάθηκε το 1997, μετά από εγχείρηση που υπέστη στις φωνητικές της χορδές. Η Άντριους είναι επίσης συγγραφέας παιδικών βιβλίων και το 2008 εξέδωσε την αυτοβιογραφία της Home: A Memoir of My Early Years. Η ηθοποιός έχει επίσης τιμηθεί από τη Βασίλισσα της Αγγλίας με τον ανώτερο τίτλο τιμής της Βρετανίας, Ντέιμ.

 Καριέρα 
μικρογραφία|390x390εσ|Η Τζούλι Άντριους στο Σίδνεϊ το 2013
Η Άντριους ξεκίνησε την καριέρα της ως τραγουδίστρια και θεατρική ηθοποιός από την παιδική της ηλικία και, μετά από μια σειρά πετυχημένων εμφανίσεων στην Αγγλία, έκανε το ντεμπούτο της στο Μπρόντγουεϊ το 1954, με το μιούζικαλ της Σάντι Γουίλσον The Boy Friend. Το 1956 ανέλαβε τον πρωταγωνιστικό ρόλο στο μιούζικαλ Ωραία μου Κυρία των Άλαν Τζέι Λέρνερ και Φρέντερικ Λοβ (μουσικοχορευτική μεταφορά του Πυγμαλίωνα του Τζωρτζ Μπέρναρντ Σω) και το 1960 πρωταγωνίστησε στο μιούζικαλ Κάμελοτ, επίσης των Λέρνερ και Λοβ. Οι θετικές κριτικές που απέσπασε για τα δυο αυτά μιούζικαλ της άνοιξαν το δρόμο για τον κινηματογράφο. Παρά το γεγονός ότι ήταν η επικρατέστερη ηθοποιός για να επαναλάβει το ρόλο της Ελάιζα Ντούλιτλ στην κινηματογραφική μεταφορά του μιούζικαλ Ωραία μου κυρία (My Fair Lady, 1964), ο ρόλος που εκείνη είχε ερμηνεύσει στο Μπρόντγουεϊ πήγε στην Όντρεϊ Χέπμπορν. Λίγο αργότερα ο Γουόλτ Ντίσνεϊ, που την είχε δει να ερμηνεύει τη Γκουίνεβιρ στο μιούζικαλ Κάμελοτ, θεώρησε ότι ήταν η καταλληλότερη ηθοποιός για το ρόλο της Μαίρη Πόππινς, μιούζικαλ το οποίο ετοίμαζε η εταιρία. Η Άντριους ήταν έγκυος εκείνη την περίοδο και αρνήθηκε αρχικά το ρόλο, αλλά ο Ντίσνεϊ της υποσχέθηκε να περιμένει. Μετά τον τοκετό, η Άντριους έκανε το κινηματογραφικό της ντεμπούτο στη Μαίρη Πόπινς (Mary Poppins, 1964) έναν ρόλο που την έκανε την πιο επιτυχημένη ηθοποιό της δεκαετίας του '60. Ο ρόλος της Αγγλίδας γκουβερνάντας της χάρισε Όσκαρ Α' Γυναικείου Ρόλου, Βραβείο BAFTA και Χρυσή Σφαίρα. Ακολούθησε η ταινία Ημέρες του πολέμου και έρωτος (The Americanization of Emily, 1964) καθώς και η ταινία που την καθιέρωσε ως αστέρι πρώτου μεγέθους, Η μελωδία της ευτυχίας (The Sound of Music). Η Άντριους βρέθηκε για μια ακόμη φορά υποψήφια για Όσκαρ Α΄ Γυναικείου Ρόλου, η ταινία βραβεύτηκε με Όσκαρ Καλύτερης Ταινίας και αποτέλεσε τη μεγαλύτερη εισπρακτική επιτυχία όλων των εποχών, μέχρι το 1982 που το ρεκόρ εισπράξεων καταρρίφθηκε από την ταινία του Στίβεν Σπίλμπεργκ Ε.Τ. ο εξωγήινος (E.T. the Extra-Terrestrial). Έχασε, όμως, το Όσκαρ για τη Μελωδία της ευτυχίας από τη Τζούλι Κρίστι. Η επιτυχία συνεχίστηκε για την Άντριους με τη συμμετοχή της στην ταινία του Άλφρεντ Χίτσκοκ Το σχισμένο παραπέτασμα (Torn Curtain, 1966) πλάι στον Πολ Νιούμαν καθώς και στην ταινία Γλυκιά μου Μίλι (Thoroughly Modern Millie, 1967), ενώ η επική ταινία Χαβάη (Hawaii, 1966) στην οποία συμπρωταγωνίστησε με τον Μαξ Φον Σίντοφ, θεωρήθηκε η εμπορικότερη ταινία του 1966. Ωστόσο, ακολούθησαν δύο αποτυχημένες ταινίες, Η σταρ (Star!, 1968), όπου υποδύθηκε τη θεατρική ηθοποιό Γκέρτρουντ Λόρενς και το Ντάρλινγκ Λίλι (Darling Lili, 1970) που σκηνοθέτησε ο δεύτερος σύζυγός της Μπλέικ Έντουαρντς, μετά από τις οποίες απείχε για αρκετά χρόνια από τα κινηματογραφικά δρώμενα. Κατά τη δεκαετία του '70 εμφανίστηκε στις ταινίες Αγάπησα έναν κατάσκοπο (The Tamarind Seed, 1974) και Δέκα (10, 1979), αμφότερες σε σκηνοθεσία Μπλέικ Έντουαρντς. Ακολούθησαν οι ταινίες Στοιχήματα και Παθήματα (Little Miss Marker, 1980) και Ροζ σκάνδαλα (S.O.B., 1981), καθώς και το περίφημο μιούζικαλ Βίκτωρ Βικτώρια (Victor Victoria, 1982), που της απέφερε ακόμη μια υποψηφιότητα για Όσκαρ Α' Γυναικείου Ρόλου. Κατά τα τέλη της δεκαετίας του '80 αποσύρθηκε για άλλη μια φορά από τα κινηματογραφικά δρώμενα, για να επιστρέψει στις αρχές της δεκαετίας του 2000 με τη συμμετοχή της στις ταινίες Το ημερολόγιο μιας πριγκίπισσας (The Princess Diaries, 2001) πλάι στην Αν Χάθαγουεϊ και Σρεκ (Shrek, 2001)''. 

 Προσωπική ζωή 
Η Άντριους παντρεύτηκε δυο φορές, την πρώτη με τον ενδυματολόγο Τόνι Γουόλτον και τη δεύτερη με τον σκηνοθέτη Μπλέικ Έντουαρντς. Ο γάμος της με τον Έντουαρντς κράτησε μέχρι και το θάνατο του σκηνοθέτη το 2010.

 Φιλμογραφία 
ΈτοςΠρωτότυπος τίτλοςΤίτλος στα ελληνικάΡόλος1952La Rosa di Bagdadπριγκίπισσα Ζέιλα1964Mary PoppinsΜαίρη ΠόπινςΜαίρη ΠόπινςThe Americanization of EmilyΗμέρες πολέμου και έρωτοςΈμιλι Μπάραμ1965Salzburg Sight and SoundΤζούλι ΆντριουςThe Sound of MusicΗ Μελωδία της ΕυτυχίαςΜαρία φον Τραπ1966Torn CurtainΤο σχισμένο παραπέτασμαδρ Σάρα Λουίζ ΣέρμανHawaiiΧαβάηΤζερούσα Μπρόμλεϊ1967Think TwentiethΤζούλι ΆντριουςThoroughly Modern MillieΓλυκιά μου ΜίλιΜίλι Ντιλμάουντ1968Star!Η σταρΓκρέρτρουντ Λόρενς1970Darling LiliΛίλι Σμιθ/Σμιτ1971Τζούλι Άντριους1972Julie1974The Tamarind SeedΑγάπησα έναν κατάσκοποΤζούντιθ Φάροου1975The Return of the Pink PantherΗ επιστροφή του ροζ πάνθηρακαμαριέρα (κομμένη σκηνή)Sikov, Ed. Mr. Strangelove: A Biography of Peter Sellers (2002)1976The Pink Panther Strikes AgainΟ ροζ πάνθηρας ξανακτυπάAinsley Jarvis (singing voice, uncredited)197910ΔέκαΣαμάνθα Τέιλορ1980Little Miss MarkerΣτοιχήματα και παθήματαΑμάντα Γουόρδινκτον1981S.O.B.Ροζ σκάνδαλαΣάλι Μάιλς1982Victor/VictoriaΒίκτωρ ΒικτώριαΒικτώρια Γκραντ / κόμης Βίκτωρ ΓκρεζίνσκιTrail of the Pink PantherΣτα ίχνη του ροζ πάνθηρακαθαρίστρια1983The Man Who Loved WomenΈνας άνδρας για όλες τις γυναίκεςΜαριάννα1986That's Life!Έτσι είναι η ζωήΓκίλιαν ΦέρτσαϊλντDuet for OneΝτουέτο για μίαΣτέφανι Άντερσον1991Cin cinΏριμες φράουλεςκυρία Πάμελα Πικέτ2000Relative ValuesΦελίσιτι Μάρσγουντ2001The Princess DiariesΤο ημερολόγιο μιας πριγκίπισσαςβασίλισσα Κλαρίς Ρενάλντι2002Unconditional LoveΆνευ όρων αγάπηΤζούλι Άντριους2004The Princess Diaries 2: Royal EngagementΒασιλικοί αρραβώνες: Το ημερολόγιο μιας πριγκίπισσας 2βασίλισσα Κλαρίς ΡενάλντιShrek 2Σρεκ 2βασίλισσα Λίλιαν (φωνή)2007Shrek the ThirdΣρεκ ο τρίτοςEnchantedΗ μαγεμένηαφηγήτρια (φωνή)2010Tooth FairyΟ νεράιδοςαρχινεράιδα ΛίλιShrek Forever AfterΣρεκ κι εμείς καλύτεραβασίλισσα Λίλιαν (φωνή)Despicable MeΕγώ, ο απαισιότατοςμητέρα του Γκρου2017Despicable Me 3Εγώ, ο απαισιότατος 32018AquamanΚάραθεν (φωνή)2022The King's Daughterαφηγήτρια (φωνή)Minions: The Rise of GruMinions 2: Η άνοδος του Γκρουμητέρα του Γκρου (φωνή)

 Παραπομπές 

 Εξωτερικοί σύνδεσμοι 

Η ηθοποιός στην ιστοσελίδα imdb
Η ηθοποιός στην ιστοσελίδα cine.gr


Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Κατηγορία:Βραβευμένοι με BAFTA
Κατηγορία:Βραβευμένοι με Grammy
Κατηγορία:Άγγλοι απομνημονευματογράφοι
Κατηγορία:Αγγλίδες ηθοποιοί φωνής
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί μουσικού θεάτρου
Κατηγορία:Βρετανοί απόδημοι στις Ηνωμένες Πολιτείες